79. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 812 της 23/31 Δεκ. 1972 (ΦΕΚ Α΄ 241) Περί ορίου ηλικίας διοριζομένων υπαλλήλων (εισπρακτόρων διοδίων) εις θέσεις Β΄ Κατηγορίας του Κλάδου Β1 του Ταμείου Εθνικής Οδοποιΐας. Έχοντες υπ’ όψιν: 1.Τας διατάξεις α)της παρ. 2 του άρθρ. 1 και της παρ. 1 του άρθρ. 7 του Β.Δ/τος της 23/31.12.1955 «περί εφαρμογής του υπαλληλικού Κώδικος επί των υπαλλήλων των Νομικών Προσώπων Δημοσίου  Σελ. 578,46(β) Δικαίου» (ΦΕΚ 357/1955 τεύχ. Α΄) και β)των άρθρ. 2, 29, 30 και 31 της υπ’ αριθ. 11020/1.7.1972 αποφάσεως του Πρωθυπουργού «περί οργανώσεως του Υπουργείου Προγραμματισμού και Κυβερνητικής Πολιτικής» (ΦΕΚ 465/1972 τεύχ. Β΄). 2.Την υπ’ αριθ. 11300/Δ/5.7.1972 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως ως και των Ανωτάτων και Ανωτέρων Υπαλλήλων του αυτού Υπουργείου» (ΦΕΚ 473/1972 τεύχ. Β΄). 3.Την υπ’ αριθ. 1071/1972 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών. 4.Την υπ’ αριθ. 730/1972 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ και Δημοσίων Έργων, απεφασίσαμεν και διατάσσομεν: Άρθρον μόνον.-1.Δια τον διορισμόν υπαλλήλων (εισπρακτόρων διοδίων) εις τακτικάς θέσεις της Β΄ Κατηγορίας επί τω εισαγωγικώ βαθμώ 11ω του Κλάδου Β1 Διοικητικού του Ταμείου Εθνικής Οδοποιΐας, ορίζεται ως ανώτατον όριον ηλικίας το 40ον έτος. 2.Μέχρι πληρώσεως των υφισταμένων κενών θέσεων του ως άνω Κλάδου Β1 του Ταμείου Εθνικής Οδοποιΐας και, εν πάση περιπτώσει, δια χρονικόν διάστημα ουχί πέραν του εξαμήνου από της ισχύος του παρόντος, ορίζεται ως ανώτατον όριον ηλικίας προς διορισμόν το 50ον έτος. Εις τον Ημέτερον επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 23.Ζ.α.78-79 Κατασκευή και Συντήρηση Οδών 